કિમ હવે ત્રીજી પેઢીનો રૉબોટ બનાવી રહ્યા છે જેને ચિત્તા-૩ નામ અપાયું છે. ચિત્તાની ગતિ અને કૂદવાની ક્ષમતા સુધારવાના બદલે, કિમ ચિત્તાને વ્યાવસાયિક રીતે ટકી શકે તેવો રૉબોટ બનાવવામાં લાગેલા છે. તેમાં વધુ ભાર ઊંચકી શકાય, લાંબા અંતર સુધી ગતિ કરી શકે અને પકડ મજબૂત હોય તેવું કાર્ય ઉમેરવા પર તે ભાર મૂકી રહ્યા છે. ચિત્તા-૩ શરૂઆતમાં જીવલેણ પર્યાવરણ જેમ કે પરમાણુ પ્લાન્ટ કે રાસાયણિક કારખાનામાં ગળતર થાય તેવી સ્થિતિમાં નિરીક્ષણ માટે કામ કરશે. પછી બીજી આફતોમાં કામે લગાડી શકાય તેવી રીતે તેને વિકસાવવામાં આવશે.